**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 23 /12/2024**

 **Αριθμ. Πρωτ.:26115**

**ΑΠΟΣΠΑΣΜΑ**

**Από το πρακτικό της αριθμ. 44ης /2024 Τακτικής Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 475**

**΄Εγκριση πρακτικού και κατακύρωση αποτελέσματος δημοπρασίας για την εκμίσθωση καλλιεργήσιμης γης της Κοινότητας Προσηλίου στη θέση «ΛΙΒΑΔΙ» , συνολικής έκτασης 41 στρεμμάτων.**

 Στη Λιβαδειά σήμερα 19η Δεκεμβρίου 2024 ημέρα Πέμπτη και, ώρα 13.30 π.μ. και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 25504/13-12-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

 ήταν παρόντα πέντε (5) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος (Πρόεδρος) 1. Αγνιάδης Παναγιώτης

 2. Τουμαράς Βασίλειος 2. Ταγκαλέγκας Ιωάννης

 3. Καλλιαντάσης Χρήστος

 4. Παπαβασιλείου Αικατερίνη Αν και είχαν νόμιμα προσκληθεί

 5. Μίχας Δημήτριος

 Ο Πρόεδρος της Δημοτικής Επιτροπής εισηγούμενος το 7ο θέμα της ημερήσιας διάταξης έθεσε υπόψη των μελών την υπ΄αριθμ. 25506/13-12-2024 έγγραφη εισήγηση του Τμήματος Εσόδων & Περιουσίας του Δήμου Λεβαδέων στην οποία αναφέρονται τα παρακάτω:

 *Σύμφωνα με την υπ΄ αριθμ. 423/2024 Απόφαση της Δημοτικής Επιτροπής Δήμου
Λεβαδέων καθοριστήκαν οι όροι διακήρυξης για την εκμίσθωση καλλιεργήσιμης γης (41 στρεμμάτων) στη θέση «ΛΙΒΑΔΙ» Κοινότητας Προσηλίου, Δήμου Λεβαδέων.
Με βάση τις διατάξεις του Π.Δ/τος 270/81 «Περί καθορισμού των οργάνων , της διαδικασίας και των όρων διενέργειας δημοπρασιών δι΄ εκποίησιν ή εκμίσθωσιν πραγμάτων των Δήμων και Κοινοτήτων» και του άρθρου 195 του ΔΚΚ (Ν.3463/2006 ), τοιχοκολλήθηκε στους πίνακες ανακοινώσεων του Δήμου η υπ΄ αριθμ. πρωτ. 23759/2024 περίληψη διακήρυξης διενέργειας της δημοπρασίας καθώς επίσης στάλθηκε προς δημοσίευση στην ημερήσια νομαρχιακή εφημερίδα του “ΝΕΑ ΤΗΣ ΒΟΙΩΤΙΑΣ” και στην εβδομαδιαία νομαρχιακή εφημερίδα του νομού Βοιωτίας “ΔΙΑΒΗΜΑ” καθώς επίσης αναρτήθηκε στο ΔΙ@ΓΕΙΑ ( ΑΔΑ : 61ΤΒΩΛΗ-8ΚΟ) και στην επίσημη Ιστοσελίδα του Δήμου Λεβαδέων για να λάβουν γνώση οι ενδιαφερόμενοι .
 Η πλειοδοτική δημοπρασία διεξήχθη στις 13/12/2024 από τριμελή επιτροπή , που έχει ορισθεί με την υπ΄ αριθμ. 18/2024 απόφαση του Δημοτικού Συμβουλίου.
 Κατά τη διαδικασία του διαγωνισμού και σύμφωνα με το υπ΄ αριθμ. 25415 /13-12-2024 πρακτικό δημοπρασίας ,πλειοδότης είναι ο* ***ΚΑΤΣΙΚΟΓΙΑΝΝΗΣ ΠΑΝΑΓΙΩΤΗΣ του ΒΑΣΙΛΕΙΟΥ (Α.Φ.Μ. 147669955)*** *κάτοικος Κοινότητας Προσηλίου Δήμου Λεβαδέων Νομού Βοιωτίας, ο οποίος πρόσφερε το ποσό των* εξήντα *ευρώ ανά στρέμμα (60,00 €/στρ.) ετησίως για την καλλιεργήσιμη γη των 41 στρεμμάτων στη θέση “ΛΙΒΑΔΙ” Κοινότητας Προσηλίου και επίσης προσκόμισε ως εγγύηση γραμμάτιο σύστασης Παρακαταθήκης του Ταμείου Παρακαταθηκών & Δανείων ποσού 246,00 € και δημοτική ενημερότητα , καθώς και όλα τα άλλα απαραίτητα δικαιολογητικά συμμετοχής, σύμφωνα με το άρθρο 5 της διακήρυξης.*

 *Κατόπιν των ανωτέρω σας υποβάλλουμε το υπ’ αριθμ. 25415/13-12-2024 πρακτικό δημοπρασίας και καλείστε :*

*α) Να εγκρίνετε το υποβληθέν υπ΄ αριθμ. 25415/13-12-2024 πρακτικό δημοπρασίας για την εκμίσθωση καλλιεργήσιμης γης στη θέση* ***“ΛΙΒΑΔΙ”*** *της Κοινότητας Προσηλίου του Δήμου Λεβαδέων, συνολικού εμβαδού* ***41 στρεμμάτων.****β) Να κατακυρώσετε το αποτέλεσμα της φανερής πλειοδοτικής δημοπρασίας δημοτικής έκτασης (καλλιεργήσιμης γης ) στη θέση* ***“ΛΙΒΑΔΙ”*** *της Κοινότητας Προσηλίου του Δήμου Λεβαδέων, συνολικού εμβαδού* ***41 στρεμμάτων,*** *στον πλειοδότη ΚΑΤΣΙΚΟΓΙΑΝΝΗ ΠΑΝΑΓΙΩΤΗ του ΒΑΣΙΛΕΙΟΥ* ***(Α.Φ.Μ. 147669955 )*** *κάτοικος Κοινότητας Προσηλίου του Δήμου Λεβαδέων, ο οποίος πρόσφερε το ποσό των* ***εξήντα*** ***ευρώ ανά στρέμμα (60,00 €/στρέμμα) ετησίως.***

 Ακολούθησε διαλογική συζήτηση μεταξύ των μελών της Δημοτικής Επιτροπής και αφού πήρε το λόγο ο κ. Μίχας Δημήτριος υποστήριξε ότι κατά την άποψή του , οι όροι της δημοπρασίας θα έπρεπε να καταρτισθούν έτσι ώστε να υπάρχει δυνατότητα ευρύτερης συμμετοχής δημοτών και για το λόγο αυτό θα καταψηφίσει την απόφαση.

  **Η Δημοτική Επιτροπή λαμβάνοντας υπόψη :**

- Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Την με αριθμ. 18/2024 απόφαση του Δημοτικού Συμβουλίου

- Την αριθ. 423/2024 Απόφασή της περί καθορισμού των όρων της διακήρυξης

-Το με αριθ. πρωτ. 25415 /13-12-2024 πρακτικό δημοπρασίας για την εκμίσθωση καλλιεργήσιμης γης στη θέση “ΛΙΒΑΔΙ” της Κοινότητας Προσηλίου του Δήμου Λεβαδέων, συνολικού εμβαδού 41 στρεμμάτων.
-Το με αρ. πρωτ. 25506/13-12-2024 έγγραφο του Τμήματος Εσόδων & Περιουσίας του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

 α) Εγκρίνει το υπ΄ αριθμ. πρωτ. 25415/13-12-2024 πρακτικό δημοπρασίας για την εκμίσθωση καλλιεργήσιμης γης στη θέση **“ΛΙΒΑΔΙ”** της Κοινότητας Προσηλίου του Δήμου Λεβαδέων, συνολικού εμβαδού **41 στρεμμάτων.**β) Κατακυρώνει το αποτέλεσμα της φανερής πλειοδοτικής δημοπρασίας δημοτικής έκτασης (καλλιεργήσιμης γης ) στη θέση **“ΛΙΒΑΔΙ”** της Κοινότητας Προσηλίου του Δήμου Λεβαδέων, συνολικού εμβαδού **41 στρεμμάτων,** στον πλειοδότη ΚΑΤΣΙΚΟΓΙΑΝΝΗ ΠΑΝΑΓΙΩΤΗ του ΒΑΣΙΛΕΙΟΥ **(Α.Φ.Μ. 147669955 )** κάτοικο Κοινότητας Προσηλίου του Δήμου Λεβαδέων, ο οποίος πρόσφερε το ποσό των **εξήντα**  **ευρώ ανά στρέμμα (60,00 €/στρέμμα) ετησίως.**

.

Στην ανωτέρω απόφαση ψήφισε ΚΑΤΑ ο κ. Μίχας Δημήτριος για τους λόγους που αναφέρονται στο εισηγητικό μέρος της παρούσας.

 **Η απόφαση πήρε αριθμό 475/2024.**

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος
2. Καλλιαντάσης Χρήστος
3. Παπαβασιλείου Αικατερίνη
4. Μίχας Δημήτριος

 ΠΙΣΤΟ ΑΠΟΣΠΑΣΜΑ

 Λιβαδειά 23 -12-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ